
FOTOGRAFIA | KLIKBEJT NASLOVI: SREDSTVA ONLAJN 
MEDIA U PROCESU MANIPULACUJE CITALACA 


Sazetak: Onlajn mediji nemaju samo informativnu ulogu i jedan od ciljeva u sveopstoj 
komercijalizaciji i borbi za profit je Sto veci broj poseta odredenog sadrzaja. Novi mediji, 
medutim, i dalje imaju imperativ brzine i objavljivanja novih vesti pre konkurencije, bez 
obzira na to da li ce Citaoci (korisnici) da budu predmet manipulacije sadrzajem. 
Osnovna teza u ovom radu jeste to da fotografija u procesu ostvarenja tog zadatka 
predstavija mocno sredstvo onlajn medija. Naime, onlajn mediji mogu i koriste 
fotografiju tako da sugerisu Citaocima da klikom na odredeni sadrzaj iz oblasti sporta 
saznaju osnovnu informaciju u novoj vesti (kao i na koga se ona odnosi), a svemu 
dodatno pomazu tzv. klikbejt naslovi. U cilju dokazivanja teza u ovom radu, obavijeno 
je istrazivanje u formi onlajn upitnika (metod Likertove skale), koje je potvrdilo da 
onlajn mediji fotografijama i klikbejt naslovima manipulisu Ccitaocima/ispitanicima. 


Kljuéne reéi: onlajn mediji, manipulacija Citalaca, sportska fotografija, klikbejt naslovi. 


1. Uvod 


Istorija novinarstva opisuje se kroz cetiri generacije u kojoj je svaka sledeca nasledivala 
prethodnu, a da je istovremeno nije u potpunosti unistila, nego se stopila s njom 
(Gocini, 2001). Prva je bila generacija Bendzamina Frenklina (Benjamin Franklin) i 
Kamija Demulena (Camille Desmoulins) — prepoznatljiva kao generacija politickog 
novinarstva. Druga, generacija komercijalnog novinarstva, vezuje se za Emila Zirardena 
(Emile Girardin), Alfreda Carlsa Harmsvorta (Alfred Charles Harmsworth), Dzozefa 
Pulicera (Joseph Pulitzer) i Vilijama Hersta (Wiliam Randoplh Hearst). Treca generacija, 
kao generacija odgovornog novinarstva, karakteristi¢na je za Voltera Lipmana (Walter 
Lippmann), Roberta Boba Vudvorda (Robert Bob Woodward), Karla Bernstajna (Karl 
Bernstein) i Roberta Kapu (Robert Capa) — (Gocini, 2001: 407). Cetvrta generacija, 
generacija globalnog novinarstva i komunikacije, pojavila se tek krajem 20. veka, a kao 
simboli¢an datum rodenja racuna se 1983, kada je americki Casopis ,,Tajm” (Time) 
tradicionalnu stranu za li¢nost godine posvetio jednoj masini — personalnom 
kompjuteru (Gocini, 2001: 408). 


* selenicuros4@gmail.com 

Prethodni pregled bio je neophodan zarad svrstavanja onlajn medija u jednu od faza 
istorije novinarstva, a iz razloga Sto se u ovom radu dokazuje teza da onlajn mediji 
koristeci fotografiju manipulisu citaocima. Naime, globalna mreza (World Wide Web) je 
ujedinila korisnike tradicionalnih medija, kao Sto su dnevne i nedeljne novine, radio i 
televizija, da revolucionarnom platformom u istom momentu postanu Citaoci, slusaoci i 
gledaoci, uz dodatak povratnih informacija ispod samih tekstova (Radojkovic i Miletic, 
2008: 165). Dodatno objaSnjenje nudi se podelom medija na tradicionalne (novine, 
radio i televizija), nove (upravo poput onlajn medija nastalih na platformi interneta; 
pored radija, televizije na zahtev i drugih koji omogu¢avaju korisnicima komunikaciju s 
medijima) i nove-nove medije, kao Sto su druStvene mreZe, iako ne spadaju u ostale 
masovne medije (Rotar Zgrablji¢c, 2017: 63). 


»Jasno je da se ceo svet znacajno promenio i da 'nastavlja da se menja do neslucenih 
granica, neprestano terajuci i medije da se menjaju' (Baji¢, 2012: 155). Medutim, kako 
god da se svet menja, Cinjenica je da masovni mediji imaju izuzetno vaznu ulogu — 
‘ucestvuju u kreiranju stvarnosti obavljajuci svoj svakodnevni rad' (Milivojevic, 2015: 
67).” (Bajic, 2021: 17-18) 


Uporedno s medijskim prosperitetom, promenio se i opis zanimanja novinara, kao i 
sami uslovi rada, i to posebno usled razvoja novih tehnologija (Kuncik i Zipfel, 2006: 
69). Pred novinarima se sada postavlja zadatak da ne ispunjavaju iskljucivo 
informativnu ulogu, ve¢ da moraju u sveopstoj komercijalizaciji da razmisljaju i o 
ekonomiji (Petrovic, 2014: 80). To, dakle, podrazumeva da pre glavnih konkurenata 
objave nove informacije, ali i da donesu profit. Kako je ve¢ navedeno da je i dalje vazno 
da budu ispred konkurencije, brzina ostaje nezamenijivi imperativ novinarskog posla, 
narocito u onlajn medijima u kojima se iz minuta u minut mogu objavljivati nove vesti 
(Seleni¢ i Vulinovi¢, 2021: 58). 


Ovaj rad bavi se fotografijom i klikbejt naslovima, ujedno nezaobilaznim sredstvima u 
procesu medijske manipulacije. U okviru rada, budu¢i da je baziran na iskustvu publike, 
obavljeno je istrazivanje u formi onlajn upitnika u cilju dokazivanja teza da se onlajn 
mediji u sportskim sadrzajima sluze fotografijom i klikbejt naslovima kako bi 
manipulativnim delovanjem na citaoce/korisnike ostvarili svoje ciljeve. 


2. Teorijski okvir 


2.1. Fotografija 


Kako je u radu stavijen fokus na fotografiju, vaZno je da se navede da bi jedna od 
funkcija fotografije u medijima trebalo da bude informativna. Danas je, medutim, 
uobicajeno da fotografija ne predstavija realnost (stvarnost), nego sredstvo da 
odredena medijska poruka bude shvacena na potpuno drugaciji nacin i da se uopsteno 
njen zadatak promenio (Vujovic, 2021: 34). Primera radi, prvi zadaci fotografije u 
medijima bili su samo da ide propratno, kao dodatak vestima. Fotografija je daljim 

razvojem sama po sebi postala vest, Sto je kasnije u teoriji postalo poznato pod 
pojmom fotoZzurnalizma (Freund, 1981: 111). Na taj nacin se i promenio cilj fotografije 
u medijima, pa je od propratnog elementa u tekstu postala dogadaj, koji se moze, a i 
ne mora, opisati uz gotovo minimalan tekst. Koliko je zapravo fotografija znacajna za 
medije potvrdio je i Stjepan Malovi¢, pozivajuci se na Dzeka Hilviga (Jack Hilwig), 
profesora fotonovinarstva u Sjedinjenim Americkim Drzavama, koji, izmedu ostalog, 
naglaSava da proces odabira fotografije podrazumeva rad fotografa, urednika i 
novinara (Malovi¢, 2005: 350-354). 


Kako je u uvodnom poglavlju rada navedeno da se onlajn mediji sluze fotografijom da 
bi privukli Citaoce da kliknu na odredeni sadrzaj iz oblasti sporta, bitno je i pojaSnjenje 
funkcije sportske fotografije. Sportska fotografija predstavija jednu od atraktivnijih 
formi novinarskog izrazavanja, tj. neophodno je da zadovolji visoke profesionalne 
standarde, jer je sam sport komercijalizovan i u tesnoj vezi s proizvodacima sportske 
opreme (Vujovic, 2021: 36). Specificénost fotografije ogleda se u tome da je kao mediji, 
$to nesumnjivo ukazuje na to koliki je njen znaéaj (Sontag & Barthes, 1982: 169). Sta bi 
to trebalo da znaci? Nemac Rudolf Arnhajm (Rudolf Arnheim) je pisao o sve vecoj 
prisutnosti fotografije, rastu razlicitin broja kanala kojima se umnozava i tome kako je 
ona postala prirodni deo komunikacije — i to ne samo u Stampi i na televiziji, vec i na 
internetu zbog onlajn medija, blogova i drugih vidova Veb prezentacija (Arnhajm, 2003: 
129). 


Imajuci u vidu to kolika je vaZnost fotografije, jasno je da ljudi mogu svesno ili 
nesvesno da ignorisu ili obrate paZnju na to Sta ona u suStini saopstava. Upravo takav 
teorijski pristup moze dovesti i do niza konstatacija, medu kojima bi jedna bila ta da je 
fotografija jaka, mo¢cna i da nudi mnoStvo znacenja. U svakodnevici se moZe Cuti i to da 
fotografija ne laze i da se smatra pouzdanijom od reéi (Ninkovic Slavni¢, 2006: 124— 
129). Trebalo bi, ipak, istaci to da moze postojati dilema u vezi s tim da li se fotografiji 
moze verovati. Odgovor na dilemu ili, bolje reci, postavijeno pitanje, prilicno je 
jednostavan, posto se fotografijom manipulise skoro od njenog nastanka (Putica, 2014: 
153-166). Podsecéanja radi, jedan od prvih slucajeva manipulacije uocéava se i na 
zacetku fotografija s ratista, i to u primeru Rodzera Fentona (Roger Fenton). Naime, 
Krimski rat, voden u periodu od 1853. do 1856. godine, bio je prvi rat koji je 
fotografisan, a sam Fenton je imao zadatak da prikaze rat na lep nacin kako bi ostvario 
zacrtani cilj manipulacije kraljice Viktorije i ohrabrio naciju da vodi sukobe sa drugim 
drzavama (Milhollen, 1946: 10-12). 


2.2. Manipulacija 


S druge strane, manipulacija se neretko dovodi u vezu is medijima, barem prema onoj 
teoriji koja ukazuje na to da se masovni mediji sluze manipulacijiom da bi ispunili 
odredene ciljeve (LabaS, 2014: 206). Cinjenica je to da manipulacija ima negativnu 
konotaciju, narocito zbog medijskih sadrzaja kojima se namecu stavovi o odredenim 
temama. Onlajn mediji se sluze manipulacijom u broju informacija koje svakodnevno 

nude Citaocima, pa nastoje da njihovi korisnici konzumiraju samo one koje imaju za cilj 
da stvore odredenu sliku stvarnosti. Pod ovim objaSnjenjem podrazumeva se 
manipulacija, koja se poistovecuje s pojmovima u komunikologiji kao Sto su laganje, 
varanje, podvaljivanje i obmanjivanje masovne publike. Onlajn mediji, zahvaljujuci 
razlicitim tehnikama, pokuSavaju da proizvedu prividnu stvarnost i da nagovaracki 
uticu na stavove kroz dve psiholoske ravni — afektivnu i kognitivnu. U novim medijima 
veci je akcenat na afektivnoj nego na kognitivnoj, zato Sto se za nju vezuje direktna 
relacija izmedu samog sadrzaja poruke i emocionalnih slojeva u mentalno-psihickoj 
strukturi Coveka, Sto se, pre svega, postize delovanjem na ose¢anja i izazivanjem utiska 
stapanja. Naravno, neophodno je objasniti i to da je takav efekat povezan s 
nejasnocom poruke medija, narocito ukoliko je ona kratka i dvosmislena, jer se utisak 
stapanja izaziva manipulativnim tehnikama zavodenja (Smaki¢, 2018: 289). To, dakle, 
znaci da je bitno da se poSalje poruka koja ¢e izazvati posledice. Cilj manipulacije 
moguce je ostvariti ako se ponavijaju nejasne poruke u kratkom vremenskom 
intervalu, sve do momenta dok sadrzaj poruke u procesu dekodiranja ne pocne da 
deluje na recipijente ili, u ovom slucaju, konzumente onlajn medija. Na taj nacin se 
moze postaviti i pitanje — na koji nacin se deluje na recipijente, dok kljucnu ulogu u 
obavljanju tih medijskih zadataka imaju psiholoski trikovi manipulacije kojima se 
nebrojeno puta u istom procesu varaju korisnici/éitaoci (Bokun, 1999: 15). 


2.3. Klikbejt naslovi 


Internet portalima nisu dovoljne samo fotografije i afektivna manipulacija da navedu 
korisnike na odredeni sadrzaj, nego se sluze i vestinom da naslovima privuku paZnju. 
Teorija, kao i praksa novinarstva, saglasni su u oceni da je u privlacenju paznje bitan 
dobar naslovni blok. On kao ,,svojevrstan izlog teksta predstavija umetnost zbog moci 
kratkog, dugackog, jezgrovitog i efektnog izdvajanja osnovnog sadrzaja, odnosno pruza 
srz informacije, analizira i ostavlja utisak na citaoce” (Jevtovic, Petrovic i Aracki, 2014: 
56-57). 


Samim tim sto je u prethodnom pasusu ukazano na to koliku vaZnost ima naslov, jasno 
je zaSto njegovo kreiranje zahteva posebnu paZnju. Kako je u onlajn medijima zbog 
hiperprodukcije gotovo nemoguce procitati sve sadrzaje, oni svojim naslovima moraju i 
vise da zainteresuju Citaoce, bez obzira na to da li ce ih oni potpuno, delimicno ili ih 
uopste nece informisati (Krejg, 2005: 154). Poznato je i to da su onlajn mediji preuzeli 
ulogu informisanja u Srbiji, iako je karakteristika internet portala, a u cilju Sto veceg 
broja poseta, pristup koji Cesto podrazumeva i klikbejt naslove (Kvapil, 2021: 124), Sto 
poziva na dodatni oprez. 


Prema definiciji u recniku Merijam Vebster (Werriam Webster), pojava klikbejta vezuje 
se za 1999. i onlajn medije, dok u psiholoskom smislu ,, moze da deluje da naslov izaziva 
svrab, koji se u meduvremenu mozZe poceSati samo ako se klikne na sadrzaj” (Webster, 
2020). Kako je navela i autorka Milena Kvapil, pozivajuci se na evropsku neprofitnu 
organizaciju EAVI (Media Literacy for Citizenship), osobine takvog pristupa su upadljivi, 

misteriozni, nedoreceni, senzacionalni i atraktivni naslovi, kojima se i sugerise da se 
radi o ekskluzivnoj vesti (Kvapil, 2021: 117). Realnost je potpuno drugacija i deSava se 
da nastavak teksta ne moze da opravda naslov, koji je zapravo privukao Citaoce da 
kliknu na sadrzaj. Namerno se izostavijaju i bitni delovi informacija iz teksta, cime se 
potpuno menja kontekst, zbog kojih se korisnici i primoravaju da otvore sadrzaj i 
saznaju o Cemu se radi. Drugim recima, klikbejt naslovi se svrstavaju u medijske 
tehnike koje dovode u zabludu ili navode na pogresan zakljucak. 


3. Istrazivanje 


U radu ,,Fotografija i klikbejt naslovi: Sredstva onlajn medija u procesu manipulacije 
Citalaca” prikazani su rezultati kvalitativnog tipa istrazivanja sprovedenog u periodu od 
12. do 17. maja 2022, u kome je uéestvovalo 200 osoba.? IstraZivanje je obavijeno uz 
pomoé onlajn upitnika, a ucesnici u istrazivanju su odgovarali na dve baterije pitanja, 
koristeci metode Likertove skale, odnosno petostepene skale stavova s nizom tvrdnji 
kojima se izrazavao stepen slaganja ili neslaganja. U skladu s tim, mogli su da se odluce 
za jedan od sledecih odgovora: 


e Uop$ste se ne slazem (1); 
e Neslazem se (2); 

e Delimiéno se slazem (3); 
e Slazem se (4); 

e  Potpuno se slazem (5). 


Ispitanici su u prvoj bateriji pitanja izrazavali stepen slaganja ili neslaganja sa 
konstatacijama koje su se ticale tri primera sportskih vesti na onlajn portalima — koji su 
prethodno izabrani deskriptivnom analizom medijskog sadrzaja* u periodu od 7. aprila 
do 11. maja 2022. godine, prema kriterijumima opisanim u drugom poglavlju: 


e Na osnovu fotografije niste saznali Sta je osnovna informacija u objavijenoj 
vesti; 

e Naslov je uticao da kliknete na sadrzaj, posto vam je isti privukao paznju 
fotografijom; 

e —_ Bili ste izmanipulisani fotografijom i naslovom. 


1 Y istraZivanju je uéestvovalo 100 osoba muSkog i 100 osoba Zenskog pola. Proseéna 
starost ispitanika bila je 24,2 godine. Vise od polovine (125) imalo je zavrsenu visoku 
strucnu spremu, dok su ostali ispitanici (75) imali srednju struénu spremu. 

2 Analizirani su internet sajtovi 12 dnevnih novina u Srbiji i izabrana su tri primera od 
ukupno pregledanih 1.450 tekstova. Rec je o portalima ,,Sportskog zurnala”, ,,Politike”, 
»Kurira”, ,Aloa”, ,Srpskog telegrafa”, ,,Informera”, ,,Danasa”, ,,Vesti” (frankfurtske), 
»Blica”, , Nove”, ,,Vecernjih novosti” i ,Objektiva”. 

Primer 1 (Slika 1): ,,Republika”, Veb portal dnevnog lista ,,Srpski telegraf’, objavila je 
10. maja 2022. godine tekst pod naslovom: ,,Novak javno ponizen! Drskost! Sta joj daje 
za pravo da ovako neSto kaze.” Novinari ovog portala objavili su izjavu bivSe teniserke 
Martine Navratilove (Martina Navratilova), u kojoj je ona istakla da je Spanski igrac 
Karlos Alkaraz (Carlos Alcaraz Garfia) bolja verzija Novaka Dokovica, ali su uz tekst 
iskoristili fotografiju Novaka Dokovica i njegove supruge Jelene, cime se stekao utisak 
da je ona ponizila poznatog tenisera. 


Primer 2 (Slika 2): Medijski Veb sajt ,,Objektiv” je 4. maja 2022. objavio tekst pod 
naslovom: ,,Tuzne vesti: Preminuo legendarni vozaé Formule 1.” Reé je o nepotpunoj 
vesti povodom smrti Britanca Tonija Bruksa (Charles Anthony Standish Brooks). 


SLIKA 1: Naslov na Veb portalu ,, Republika” o izjavi Martine Navratilove 


NOVAK PUBLICLY HUMILIATED! 
Insolence! What gives her the right to 
say something like this? 


NVESTI | 2 


Izvor: republika.rs 


SLIKA 2: Naslov na Veb portalu ,,Objektiv” o smrti vozaca Formule 1 


>a 
OSTAL! SPORTOVI 


Tuzne vesti: Preminuo legendarni 
vozaé Formule 1 


Izvor: objektiv.rs 

Primer 3 (Slika 3): Na Veb portalu dnevnog lista , Alo” 11. maja 2022. objavljen je tekst 
pod naslovom: ,Skandal na pomolu: Pokrenut postupak, FIFA izbacuje jednu 
reprezentaciju sa Svetskog prvenstva.” Osnovna informacija u vesti trebalo je da bude 
to da bi Medunarodna fudbalska federacija mogla da pokrene disciplinski postupak 
protiv Ekvadora, zbog sumnje da je tokom kvalifikacija za nacionalni tim nastupao igrac 
koji nije bio drzavljanin te zemlje. Ovaj Veb portal je pokusSao da ostvari Sto bolju 
posetu tako Sto je sakrio ime reprezentacije, postavio fotografiju zida na kojem pise 
FIFA i u nastavku sadrzaja napisao da je vec pokrenut postupak. 


SLIKA 3: Naslov na Veb portalu ,,Alo” o pokretanju disciplinskog postupka protiv 
Ekvadora 


SKANDAL NA POMOLU Pokrenut postupak, FIFA 
izbacuje jednu reprezentaciju sa Svetskog prvenstva 


Izvor: alo.rs 


Ispitanici su u narednoj, ujedno i poslednjoj bateriji pitanja, izrazavali stepen slaganja ili 
neslaganja sa sledecim konstatacijama: 


e Fotografija je mocno sredstvo u manipulaciji citalaca; 

e Fotografija pomaze onlajn medijima da ostvare Sto veci broj poseta na 
odredeni sadrzaj; 

e = Klikbejt naslovi pomazu onlajn medijima da ostvare sto vise poseta na 
odredeni sadrzaj; 

e =Sadrzaj u onlajn medijima birate na osnovu naslova; 

e §=Sadrzaj u onlajn medijima birate na osnovu fotografije. 


4. Rezultati istrazivanja 


Ispitanici su odgovorima u prvoj bateriji pitanja (Tabela 1) potvrdili da su bili zbunjeni 
sportskim vestima onlajn medija. Na osnovu fotografije, €ak 196 od 200 uéesnika, 
koliko je ukupno ucestvovalo u istrazivanju, nije saznalo Sta je osnovna informacija u 
objavljenoj vesti i odlucili su se za odgovor koji je potvrdivao to da se potpuno slazu sa 
prvom konstatacijom. Preostale cetiri osobe su samo delimicno bile saglasne da su 
dobile (osnovnu) informaciju. Rezultati istrazivanja pokazali su i da se 194 ispitanika 
delimicno slaze, slaze ili potpuno slaze da je klikbejt naslov uticao da se odluée za 

sadrzaj koji im je prethodno privukao paznju fotografijom, dok su po tri odgovora 
zabelezena u stepenu slaganja od ,,ne slazem se” do ,,delimicno se slazem”. Takode, 
veci deo ucesnika u istrazivanju oznacio je da je bio izmanipulisan fotografijom i 
naslovom (198), aludirajuci da nastavak sadrzaja nije mogao da opravda ta dva 
elementa. 


TABELA 1: Odgovori ispitanika na prvu bateriju pitanja 


Ocena 1 2 3 4 | 5 
—_—_—_—_—___—_—_———eeee—vV<XV—X<—<—<s<x<—x<—<—_—e—e——OvVM—X——eVeeeVVOeoeVO—VOeeeeOee_ 


Na osnovu fotografije niste 

saznali Sta je osnovna 0 0 4 0 196 

informacija u objavljenoj 
vesti 


Naslov je uticao da kliknete 

na sadrzaj, posto vam je isti 0 3 3 12 182 

prethodno privukao paznju 
fotografijom 


Bili ste izmanipulisani 
fotografijom i naslovom 1 1 0 10 188 


Izvor: li¢na arhiva autora 


Ispitanici su, izuzev prve baterije pitanja, izrazavali i stepen slaganja sa konstatacijama 
koje se direktno nisu odnosile na tri primera sportskih vesti u onlajn upitniku (Tabela 
2). Kao Sto je moglo da se nagovesti, saglasni su s misljenjem da je fotografija moéno 
sredstvo onlajn medija, cime je potvrdeno to da je fotografija prakti¢no od svog 
nastanka imala mogucnost da navodi na pogreSan zakljucak (192). 


Potvrdili su to i odgovori u narednoj konstataciji, tj. da fotografija pomaze onlajn 
medijima da manipulacijom ostvare cilj — Sto veci broj poseta na odredene sadrzaje 
(192). Povrh svega, na fotografiju su se nadovezali i klikbejt naslovi, ispunjavajuci deo 
zadatka u Citavom procesu (198). 

Uz navedeno, ispitanici su kroz ovo istrazivanje potvrdili i to da je znacaj naslova u 
onlajn medijima ogroman, uz potvrdu toga da sadrzaje uglavnom biraju na osnovu istih 
(189). Takode, skoro identicna situacija je i kada je rec o fotografijama, koja je kod 185 


ispitanika bitan faktor izbora teksta. 


TABELA 2: Odgovori ispitanika na drugu bateriju pitanja 


Fotografija je mocno 
sredstvo onlajn medija 


14 


Fotografija pomaze 
onlajn medijima da 
manipulacijom ostvare 
Sto veci broj poseta na 


svojim sajtovima 


180 


Klikbejt naslovi pomazu 
onlajn medijima da 
ostvare Sto vise poseta, tj. 


obavljaju svoj deo 
zadatka u procesu 
manipulacije 


196 


SadrZaj u onlajn 
medijima birate na 
osnovu naslova 


180 


SadrZaj u onlajn 
medijima birate na 
osnovu fotografije 


10 


175 


U ovom radu ukazano je na to da se onlajn mediji sluze manipulacijom kako bi ispunili 
osnovni zadatak — da imaju Sto veci broj poseta i ostvare sto veci profit. Prilikom 
sprovedene analize, bilo je ocigledno i to da oni u svojim sadrzajima nisu imali 
imperativ da informisu Citaoce, ve¢ samo da im privuku paznju. U procesu ostvarenja 
navedenih ciljeva, posegnuli su za tehnikama manipulacije, ali i razlicitim elementima 


Izvor: liéna arhiva autora 


5. Zakljucak 

(sredstvima) koji imaju vaZnu ulogu u svakom novinarskom tekstu. U radu je pod tim 
podrazumevano to na koji nacin su mediji koristili fotografiju, kao i to da se na taj nacin 
izgubila informativna uloga, Cije postojanje bi se i od samog pocetka njene upotrebe u 
ovom kontekstu s pravom moglo dovesti u pitanje. 


Poseban fokus mora biti na tome da su u generaciji globalnog novinarstva i 
komunikacije karakteristi¢ni klikbejt naslovi. Teorijski okvir i osnovne teze, koji ukazuju 
na to da onlajn mediji fotografijom i klikbejt naslovima sugerisu citaocima da se odluce 
za odredeni sadrzaj, potvrdeni su istrazivanjem obavljenim pomocu onlajn upitnika, Ciji 
su nalazi ovde predstavljeni. Na osnovu rezultata, istaknutim u zavrsnom delu rada, 
ispunjen je njegov primarni cilj, ranije naveden u uvodnom delu ovog rada. 

PHOTOGRAPHY AND CLICKBAIT HEADLINES: ONLINE MEDIA 
TOOLS IN THE PROCESS OF READERS MANIPULATION 


Abstract: Online media no longer play only an informative role. One of the goals in the 
fight for profit is to be visited as much as possible. However, the rush to publish the 
news before competitors can also manipulate readers. Interestingly, photography is a 
powerful media tool. As a reminder, one of the first forms of photo manipulation was 
during the Crimean War. Photographer Roger Fenton was assigned the task of 
depicting the conflict more beautifully, confirming Queen Victoria's manipulation and 
inspiring the nation to fight. For online media in the 21st century, it is not enough to 
suggest content with a photo, which is why clickbait headlines play a role in the whole 
process. In this paper, | conducted research with 200 respondents to prove the thesis 
that clickbait headlines and photography are tools in the manipulation process, even 
using sports news examples. Participants indicated their agreement or disagreement 
with the statements using a Likert scale. They were also manipulated by the photos and 
clickbait headlines, according to the results. 


Keywords: online media, reader manipulation, sports photography, clickbait headlines. 

